钦定古今图书集成/方舆汇编/职方典/第1519卷 > 《通志》
## 钦定古今图书集成/方舆汇编/职方典/第1519卷 > 《通志》

么些

《唐书》称“么些蛮与施、顺二蛮皆乌蛮种，居铁桥、大㜑、小㜑、三探览、昆池等川。” 今丽江之彝，总称么些，而北胜、顺州、禄丰亦皆有其类。俗不沬泽，自古已然。男子以绳缠头，耳戴绿珠，妇人布冠。好畜牛羊，产麝香。勇厉善骑射，挟短刀。少不如意，鸣钲鼓相仇杀，妇女投场，和解乃罢。俗俭约，饮食疏薄。岁暮竞杀牛羊相邀请，一客不至，则为深耻。正月五日登山祭天，人死以竹篑舁至山下，无贵贱皆焚之。